**ВОДИЧ ЗА ОСТВАРИВАЊЕ ПРАВА ГРАЂАНА**

 Да би се остварило право на новчану социјалну помоћ, право на једнократну новчану помоћ, право на додатак за помоћ и негу другог лица, право на увећани додатак за негу и помоћ другог лица, право на смештај у установе социјалне заштите ( **домове за одрасле и старе, домове за децу и омладину,центар за породични смештај, домове за душевно оболела лица**) **,неопходно је да се обратите центру за социјални рад основаном на територији на којој подносилац захтева има пребивалиште, односно боравиште,** **који о томе одлучује.**

 Следећи корак да би се остварило неко од поменутих права је да грађанин поднесе **захтев** надлежном центру за социјални рад. Захтев се лично подноси, **не електронским путем,** а може га поднети у име грађана особа коју он овласти – законски заступник ( брачни или ванбрачни партнер, родитељ или неки ближи сродник).

 Важно је напоменути да **трошкове наведених поступака** за остваривање права грађана из овог закона, сноси буџет Републике Србије.

 Грађанин **може непосредно одабрати услугу социјалне заштите и установу**, али **не може непосредно одабрати** пружаоца и услуге и уговорити коришћење за :

* услуге домског смештаја детета ;
* услуге домског смештаја одрасле особе лишене пословне способности;
* услуге домског смештаја у установи за васпитање деце и омладине ;
* услуге породичног смештаја, осим у случајевима предвиђеним законом.

 **Документација** која је део захтева може се раздвојити у **три сегмента**:

1. **Идентификација грађана**  ( лична карта, извод из матичне књиге рођених, умрлих, венчаних, чиме се утрђује породични статус грађана) ;
2. **Материјални статус грађана (** да ли поседује неку имовину или не на своје име, новчане приходе у виду личног дохотка, пензије и остало );
3. **Психофизички статус грађана** ( здравствена документација надлежног дома здравља и остали извештаји лекара специјалиста и решења Републичког фонда за здравствено осигурање, која то појашњавају ).

**Услови за остваривање права на :**

* Новчану социјалну помоћ, налазе се у члановима 81. до 92. Закона о социјалној заштити;
* Помоћ и негу другог лица, налазе се у члановима 92. и 93. Закона о социјалној заштити;
* Увећани додатак за помоћ и негу другог лица, налази се у члану 94. Закона о социјалној заштити;
* Једнократну новчану помоћ, налази се у члану 110. Закона о социјалној заштити;

**ЛИЦЕНЦИРАЊЕ УСЛУГА У СОЦИЈАЛНОЈ ЗАШТИТИ**

У члану 40. Закона о социјалној заштити наводе се групе услуга социјалне заштите, а oбратили би пажњу само на групу услуга коју чине :

* **Дневне услуге у заједници-** дневни боравак, помоћ у кући, свратиште које подржавају боравак корисника у породици;
* **Услуге подршке за самосталан живот**- становање уз подршку, персонална асистенција за пунолетна ллица са инвалидитетом, лични пратилац детета за децу са инвалидитетом, односно сметњама у развоју као врсту подршке неопходне за активно учешће корисника у друштву и
* **Услуге смештаја-** смештај у сродничку, хранитељску или другу породицу , домски смештај, смештај у прихватилиште, свратиште.

У члану 41. Закона о социјалној заштити се дефинише корисник права или услуга социјалне заштите, а то је појединац односно породица која се суочава са препрекама у задовољавању својих потреба да би одржао квалитет живота. Сврстани су две групе корисника:

-**малолетно лице** ( дете и пунолетно лице до 26 година –млада особа;

-**пунолетно лице** од навршених 26 година па до 65 година и више.

Наводимо као пример да се **домским смештајем** кориснику обезбеђује **становање**, **задовољење основних животних потреба** као и **здравствена заштита.**

Осврнули би се на поступак и процедуре у пружању услуга на локалној заједници, а посебно за услугу домског смештаја за правна лица .

**1.** Доказ **о регистрацији у складу са Законом,** а уобичајено је да то буде **Агенција за привредне регистре,** у којој се региструје услуга која ће се пружати;

**2.** Доказ да пружалац услуге **испуњава стандарде за пружање услуге за коју тражи издавање лиценце, а који се тичу локације, простора, опреме, организације, броја и стручности ангажованог особља, процене, планирања и активности за пружање конкретне услуге социјалне заштите,** у ту сврху сачињава се **Основни програм организације,** а њега морају имати **сви пружаоци услуга,** и кроз његов садржај се одговара **коме се пружа услуга** ( нпр. одраслој особи), **како се пружа услуга** (списак свих активности за потребе одрасле особе на смештају), **ко пружа услугу** (стручни радник, неговатељица, медицинска сестра и сл.);

**3. Елаборат о испуњености услова за почетак рада и пружања услуге,** који садржи основне податке о;

-организацији социјалне заштите која аплицира за лиценцу;

-услузи за коју подноси захтев;

-корисничкој групи;

-испуњености заједничких ( за све услуге) и посебних ( за конкретну услугу за коју се тражи лиценца) стандарда ( опис локације, објекта, броја и структуре просторија, запослених и сл.),

**Докази које елаборат обавезно садржи су:**

1. **Скица простора у коме се пружа услуга из које се види организација простора**  ( ове доказе доставља пружалац услуге домског смештаја, дненог боравка, прихватилишта, свратишта ), а то су скица објекта са уцртаним објектом и прилазима –скица из Катастра непокретности, скица попречног и вертикалног пресека објекта , скица основе приземља и свих етажа са уцртаним елементима ентеријера.

 **2. Докази о испуњености услова у погледу простора и опреме у складу са посебним прописима** ( ове доказе достављају пружаоци услуга домског смештаја, дневног боравка, прихватилишта , свратишта ):

* Сертификат о енергетским својствима објекта који издаје овлашћена организација ткзв. енергетски пасош;
* Санитарна сагласност надлежног органа у складу са законом којим је уређен санитарни надзор;
* Сагласност надлежног министарства на План заштите од пожара и Решење о потпуно примењеним мерама заштите од пожара;
* Уговор о испоруци електричне енергије или измирен рачун за ел. енергију за претходни месец;
* Доказ о прикључку на водоводну и канализациону мрежу- уговор о легалном прикључку;
* Решење о испуњености прописаних услова у области безбедности и здравља на раду;
* Доказ да су обезбеђени услови за одлагање отровних и других материја у складу са одговарајућим прописом;

**3. Доказ о основу права коришћења објекта за период на који се издаје лиценца** ( уговор о стицању непокретности, власнички лист, уговор о закупу. Ове доказе достављају пружаоци услуга домског смештаја, дневног боравка, прихватилишта , свратишта ):

**4.** **Акт о начину организације рада који обезбеђује структурисан, али и флексибилан начин пружања услуге** ( радно време , начин комуникације, доношења одлука...);

Овај доказ прибављају сви пружаоци услуга;

**5.Потврда да се против директора, законског заступника не води кривични поступак, као и да није правоснажно осуђен за кривично против живота и тела, слободе и права човека и грађанина, права на осниову рада,против части и угледа, против полне слободе, против брака и породице, против службене дужности, као и против устваног уређења и безбедности Републике Србије;** **...);**

Овај доказ прибављају сви пружаоци услуга;

**6. Потврда надлежног органа да законском заступнику није изречена правоснажана мера забране вршења позива , делатности и дужности која је предмет захтева за лиценцирање;** Овај доказ прибављају сви пружаоци услуга;

**7. Опис активности и начин њиховог пружања конкретним групама корисника, (**понашање,узраст, групе , интересовања и друге карактеристике корисника );

 Овај доказ прибављају сви пружаоци услуга;

**8. Процедура о начинима обезбеђивања права корисника у складу са потребама у складу са караткеристикакама корисничке групе;**

 Овај доказ прибављају сви пружаоци услуга;

**9. Опис поступака и методологија процене потреба и израде индивидуалних планова услуге, поступци поновног прегледа и начина реаговања корисника на промене њихових стања и потреба ;**

Овај доказ прибављају сви пружаоци услуга**;**

**10. Процедура и критеријуми за пријем и завршетак коришћења услуге;**

 Овај доказ прибављају сви пружаоци услуга;

**11. Процедура о начину заштите података о личности корисника у складу са законом којим је уређена заштита података о личности;**

Овај доказ прибављају сви пружаоци услуга**;**

**12.Процедура о поступању по притужбама корисника;**

 Овај доказ прибављају сви пружаоци услуга;

**13.Процедура о посебним мерамаради осигурања безбедности корисника са посебним психичким статусом ( деменција , душевна болест) или поремећајем понашања,**

 Овај доказ прибављају сви пружаоци услуга;

**14. Документ о начину сарадње са другим службама;**

**15. План обуке запослених у складу са потребама корисничке групе;**

 Овај доказ прибављају сви пружаоци услуга;

**16. Одлуку о начину формирања цене услуге и осталих трошкова у складу са потребама корисничке групе;**

Овај доказ прибављају сви пружаоци услуга;

**4.Доказ да услуге социјалне заштите пружа најмање две године ( уговори или решења локалне самоуправе..)** и то обезбеђују само они који ту услугу пружају 2 године и тако обезбеђују пуну лиценцу на 6 година;

**5.Доказ оредовном извештавању надлежном министарству** ( изјава пружаоца услуге)

Овај доказ прибављају сви пружаоци услуга

**6. Доказ о уплаћеној административној такси** ( 19.900,00 динара на жиро рачун ресорног министарства )

Овај доказ прибављају сви пружаоци услуга;

**По пријему захтева и прегледа и верификације постојеће документације, ако је све у реду, записник инспектора социјалне заштите, након изласка на терен, је доказ у поступку за лиценцирање пружаоца услуге.**

 **Сви пружаоци услуге подносе захтев за пружање услуге на прописаном захзеву за издавање лиценце организацијама социјалне заштите (** ЗА 1).

**Детаљније информације можете наћи у:**

 Правилнику о ближим условима и стандардима за пружање услуга социјалне заштите ( ''Службени гласник РС '' број 24/11);

Правилнику о лиценцирање организација социјалне заштите

 (''Службени гласник РС '' број 24/11);

Водичу за лиценцирање услуга социјалне заштита у заједници др. Мирослава Бркића;